rlitschk/wikidir huggingface dataset:
Bexhöv is en Dörp in de Gemeen Lox in’n Landkreis Cuxhoben, Neddersassen. Dat Dörp hett so bi 2400 Inwahners. Bi dat Dörp höört ok de lüttjen Öörd Junkernhoos un Hosermöhlen to. Bexhöv liggt op de Wersermünner Geest mit en Reeg Moorrebeden ümto. Dat Water flütt in’n Noorden över Gravens na de Rohr hen af un in’n Süden över den Lox-Düringer Kanaal na de Luun. De Naveröörd sünd Junkernhoos un Hosermöhlen in’n Noorden, Sellst un Donnern in’n Noordoosten, Stinst inn Süüdoosten, Friedrich-Wilhelmsdörp, Düring, Lox un Dünenfähr in’n Süüdwesten un Nückel, Hogeworth un Apeler in’n Noordwesten. Al in de Steentied vör 12.000 Johr hebbt Minschen in de Ümgegend von Bexhöv leevt. Dat wiest Funnen von’n Rand von dat Steertmoor. Toeerst in de Oorkunnen kummt de Oort in dat 12. Johrhunnert vör. 1180 hebbt se de eerste Kark boot. Ut Bexhöv stammt dat ole Adelsgeslecht von de Buxhoeveden. 1199 is Albrecht von Buxthoeven Bischop von Livland worrn un hett 1200 de Stadt Riga grünnt. De Oort hett vundaag ’n Charakter von en Vöroort mit veel Eenfamilienhüüs. En groten Deel von de Inwahners sünd Pendlers, de in Bremerhoben arbeiden doot. In’n olen Oort gifft dat noch welk Resthööv un an de Bundsstraat 71 en
Hans Brunke (* 1. Oktober 1904 in Berlin; † 6. März 1985) weer en düütsch Footballspeler. Brunke weer Verteidiger un speel meestens up de linke Siet. Sien Heimatvereen weer Tennis Borussia Berlin. In de Johren 1927 bit 1931 is Brunke söben Mal in de düütsch Football-Natschonalmannschap insett wurrn. Sien eegentlich Berop weer Koopmann. Jürgen Bitter: Deutschlands Fußballnationalspieler. Sport-Verlag Berlin 1997, ISBN 3-328-00749-0
Ghostbusters II (op Platt so veel as „Geister-Knackers 2“) is en US-amerikaanschen Science-Fiction-Kummedie ut dat Johr 1989, de de Geschicht vun den Film Ghostbusters vun 1984 wieterföhrt. De Filmkru is to’n groten Deel de glieke. De tweete Deel vun Ghostbusters speelt fief Johr na den eersten Deel. Dat geiht dormit los, dat de Kinnerwagen mit dat Baby vun Dana Barrett ahn Kontroll över de Straat rullt un denn op eenmol stahn blifft. Man, dorför gifft dat ken logische Verkloren. Ut den Grund ünnersöökt de Geisterjagers (de aver to de Tiet jehmern Deenst nich utöven drööft), wat passeert is un bohrt en Lock in de 5th Avenue. Dor ünnen finnt se en Stroom vun Sliem vör, de dör en ollen Tunnel vun de New York Pneumatic Railroad fleet. Dummerwies maakt se dorbi en Stroomutfall in New York un lannt dorüm eerstmol vör Gericht. In Gericht steiht en Proov vun de Sliem, de op dat Schimpen vun den Richter reageert un op mol twee böösordige Geisters utspeen deit, de de Richter op’n elektrischen Stohl harr. As de Geisters den Richter drauht, mit em aftoreken, kriegt de Jagers jemehr Lizenz rorüch un se fangt de beiden Geister wedder in. Mit de Tiet stellt
Biäkem is ene Hansestadt in’n Kreis Warnduorp in’t Mönsterland. Dor leevt up 11,39 km² alltohopen 37.472 Inwahners (Dezember 2005). Dat sünd 336 Inwahners up een km². Biäkem weer bet 1974 Kreisstadt. Biäkem liggt bi Aulen an de Werse. In en Deel vun Biäkem, in Neebeckum weer Jürgen Möllemann Lehrer. De israelsche Publizist Uri Avnery is ut Biäkem. Biäkem liggt twüschen dat Ruhrrebeet un Builefeld. Dat gifft veel Iesenbahnverkehr noh’t Ruhrrebeet un Builefeld. Städer un Gemenen in den Kreis Warnduorp Aohlen | Bailen | Biäkem | Iängerlau | Iärswinkel | Ostbiäm | Sassenbiärg | Siänhuorst | Stewwert | Telligte | Üele | Warnduorp | Waussel
Walter Otto Hieber (* 18. Dezember 1895 in Stuttgart, † 29. November 1976 in München) weer en düütschen Chemiker. Walter Hieber weer boren as de Söhn vun den Paster, Rieksdagsafordenten un lateren Kultusminister un Staatspräsidenten vun Württemberg Johannes Hieber. Wieland hett in dat Johr 1924 bi Rudolf Weinland (1865-1936) in Tübingen sien Dokter maakt. In Tübingen is he ok, jüst so as sien Vadder, Liddmaat vun de Verbinnen Normannia Tübingen worrn. Dorna folg he sien Doktervadder na Würzburg. Na sien Habilitatschoon is he Dozent in Heidelbarg worrn un 1935 Direkter vun’t Anorgaansch-cheemsche Institut an de Technischen Universität München. Hieber is de Grünner vun de Metallcarbonyl-Chemie. He hett ünner annern de so nöömten Metallcarbonylhydriden opdeckt as H2Fe(CO)4 oder HMn(CO)5. He hett de Basenreakschonen vun de Metallcarbonylen kennt un hett wichtige Bidrääg bröcht för de Synthees vun tallrieke Metallcarbonyl-Verbinnen as Re2(CO)10. 1951 is he mit den Alfred-Stock-Gedächtnispries vun de GDCh uttekent worrn. Vun sien Schölers sünd teihn later ok Professers worrn. Een dorvun weer de latere Nobelpriesdräger Ernst Otto Fischer. Über Komplexverbindungen des dreiwertigen Eisens mit unterphosphoriger Säure, Dissertatschoon, Tübingen 1919 Zur Kenntnis der chemischen Reaktionen des Eisencarbonyls, Habil.-Schrift, Würzburg 1929 Literatur vun un över Walter Hieber in de Düütschen Natschonalbökeree
Disse Artikel is man blots en Stubben. Du kannst Wikipedia helpen un em verbetern. Vrene is ene lütte Stadt in’t Mönsterland mit 22.723 Inwahners (Stand: Dezember 2006) up een Flach van 135,83 km². Vrene liggt in’n Kreis Borken in Noordrhien-Westfalen. Vrene is in de Niege Hanse un hett een Grenz mit de Nedderlannen. Urkundlich nömmt is de Stadt eerstmals in dat Johr 839. To de Tiet hebbt se dor ok een Damenstift gründ. In dat Johr 1252 hett Vrene de Stadtrechte kregen. Städer un Gemenen in den Kreis Buorken Ausen | Bokelt | Buorken | Gesker | Gronau | Haiden | Heek | Isselbuorg | Legden | Raosfeld | Ree | Reken | Schüöping | Stadloon | Süüdloon | Velen | Vrene
Uwe Barschel (* 13. Mai 1944 in Glienicke/Nordbahn; † in de Nacht vun’n 10. to’n 11. Oktober 1987 in Genf) weer en düütschen Politiker vun de CDU. Vun 1982 bit 1987 weer he Ministerpräsident vun dat Bundsland Sleswig-Holsteen. As dat bi den Wahlkampf to de Landdagswahl en groten Schandaal geven hett, de later as Barschel-Affäre bekannt wurrn is, dor möss he Bott geven. Korte Tied later is he an’n 11. Oktober in dat Hotel Beau-Rivage in Genf funnen wurrn. He lä doot in’e Balje. De Umstänn vun sien Dood sünd bit up den hüdigen Dag nich ganz klaar. Uwe Barschel is in Börnsen bi Hamborg upwussen. He hett bi siene Grootöllern leevt. Vun 1971 af an weer he Afkaat. Al 1960 is he Liddmaat wurrn bi de Junge Union, twee Johr later keem he to de CDU. Vun 1967 bit 1971 weer he Vörsitter vun de Junge Union in Sleswig-Holsteen un vun 1969 af an weer he Vieze vun de CDU in düt Bundsland. Vun 1971 bit to sien Dood 1987 höör he to’n Landdag in Sleswig-Holsteen. 1979 is he dor Finanzminister wurrn. As Ministerpräsident Gerhard Stoltenberg 1982 as Bundsfinanzminister na Bonn gahn is, dor is Barschel wählt wurrn to’n
Majel Barrett Roddenberry (* 23. Februar 1932 in Columbus, Ohio as Majel Leigh Hudec; † 18. Dezember 2008 in Los Angeles) weer en US-amerikaansche Schauspelersche un de Fro vun’n Star-Trek-Utfinner Gene Roddenberry. Barrett hett an grote Tall verschedene Rullen in de Star-Trek-Regen speelt. Dat güng al mit den Pilotfilm „The Cage“ los, de noch vör de olle Reeg Star Trek lopen is. Dor harr se de Rull vun den eersten Offizeer, wat aver vun de Produzenten so nich wullt weer. Roddenberry hett ehr dorüm de Rull vun de Krankensüster Christine Chapel schreven. In Star Trek: The Next Generation hett se mehrmols de betazoidsche Bottschapersche Lwaxana Troi speelt, as de se ok en de nafolgen Reeg Star Trek: Deep Space Nine een poor mol wedder opgrepen worrn is. Majel Barrett weer de eenzige Schauspelersche, de in all Star-Trek-Regen mitwirkt hett, vun wegen dat se de Stimm vun de Boordreekners vun de Föderatschoon maakt hett. Se weer butendem de leiden Produzentin vun de Science-Fiction-Regen Earth: Final Conflict un Andromeda, de op Plaans vun ehrn Ehmann baseert hebbt. För Star Trek hett se ehr Stimm ok bi tallrieke Reekner- un Videospelen togeven. Ok in de Reeg Babylon 5 hett se en Rull speelt.
Sibirien (russ'sch Сиби́рь/Sibir') is de asiaatsch Deel vun de Russ'sche Födertschoon. He wiet sück vun de Ural bet to de russ'sche Pazifikküst. Sibirien billt keen administrative Eenheit, ahn is as en historsch Region to verstahn. Mit 38 Millionen Inwahners is Sibirien blots swaak besiedelt, de Bevölkerungsdicht liggt in'n Middel bi blots 2,9 Minschen pro km². De Bevölkerung konzentreert sückin en relativ smalen Striepen in'n Süden un Südwesten, wo de Transsibirisch Iesenbahn wichtige Grootstäder verbinnen deiht un Ackerbau mögelk is. Nowosibirsk, Omsk, Krasnojarsk, Tjumen, Tomsk, Irkutsk, Chabarowsk, Tschita, Ulan-Ude un de fernöstliche Pazifik-Metropole Wladiwostok hörrt to de gröttsten Städer in dissen Striepen. Hauptartikel: Geschicht vun Sibirien De Beteken "Sibirien" stammt vun dat törktatersch Woort "su-beri", wat översett "wannen Wildnis" bedüüd. Sibirien. Mehr Biller, Videos oder Audiodateien to’t Thema gifft dat bi Wikimedia Commons. •https://ome-lexikon.uni-oldenburg.de/regionen/sibirien
Gronau is ene Stadt an de Leine in de Landkreis Hilmessen in de sauer Deel vun Neddersassen. Se hett 5500 Inwahners. Se is in de Niege Hanse. Kunsthistorisch vun Belang sün hie de Engelbrechtensche Hoff vun 1590, ene luthersche un ene kathoolsche Kark. In't Medeloller weer hie ene Borg vun den Bischop vun Hilmessen.
Konstantin II. (Causantín mac Áeda; * um 874; † 952 in St Andrews) weer König vun Schottland vun 900 bit 942 oder 943. He weer König Aedh sien Söhn, dorto de Vedder vun Donald II., de vör em König weer, un de Oom vun Malcolm I., de em folgen dö. Konstantin hett de tweetlängste Tied vun al schottsche Königen up'n Throon seten. He hett denn Bott geven, vunwegen dat he as Mönk leven woll. Al to Anfang vun siene Herrschop möss he gegen Roovtöge vun de Wikingers in'n Noorden un in'n Westen gegenan gahn. Na sien groten Sieg in de Slacht vun Scone mössen de Wikingers Schottland verlaten. Man wiethen harrn se al dat Land in'n Dutt leggt. Later güngen de Kriegen un de Striet fudder in de Region Northumberland. Dor harrn sik denn wedder Wikingers unner jem ehren König Ragnall fastsett. Konstantin hett jem 914 un 918 in twee Slachten unnerkregen. Düsse Slachten dreegt den Naam vun de Slachten vun Corbridge. Dor harr he de Wikingers endgüllig vun siene Grenzen mit verdreben. Wenn he nich unnerwegens weer gegen de Wikingers, denn so reformeer he de Kark in Schottland. Bavenhen hett he in sien Land den Titel vun en Grafen
Disse Artikel is man blots en Stubben. Du kannst Wikipedia helpen un em verbetern. Frohnhuusen is de Deel vun Essen, de de meeste Inwahners hett. In Frohnhuusen sün veele Lüüd ahn Arbeit. Frohnhuusen liggt twüschen Ollendörp un Holsterhuusen. In Frohnhuusen gifft dat twee S-Bahnhöffe, Essen-West un Essen-Frohnhuusen. In Frohnhuusen gifft dat de Alfred-Krupp-Schole. Vun Frohnhuusen geiht ene Stadtbahn noh Mölm. Frohnhuusen hett ene Grens mit Mölm.
Disse Artikel is man blots en Stubben. Du kannst Wikipedia helpen un em verbetern. Körbach is ene Hansestadt in Hessen. Ernst Welteke un Matthias Reim sün ut Körbach. Körbach is de Kreisstadt vun’n Landkreis Waldeck-Frankenberg. Körbach ward traditschonell ten Westfäälsche Dialektrebeet tählt. Körbach hett ene Isenbohn noh Schweierte. Körbach. Mehr Biller, Videos oder Audiodateien to’t Thema gifft dat bi Wikimedia Commons.
Preußen weer en düütschen Staat, de ut dat Kurfürstendom Brannenborg vörgahn weer un in sien gröttste Utdehnen meist ganz Düütsland nördlich vun de Main­lien umfaat un in’n Noordoosten bet na’t Baltikum un in’n Süüdoosten bet dicht bi de Ader-Küll reckt hett. Den Staat Preußen hett dat vun 1701 bit 1947 geven. Oorsprünglich beteken de Naam Preußen bloot den Karn vun den Düütschen Ordensstaat in dat eenzig Stammesrebeet vun dat westbaltisch Volk vun de Prußen. As düsse Staat tobreken de, entstunn 1525 ut den ööstlichen Deel vun sien Karnrebeet dat Hartogdom Preußen, dat 1618 vun de Brandenburgischen Kurfürsten arvt wurr. De Staat is grünnt wurrn, as 1701 de Kurförst Frederik III. vun Brannenborg sik in Keenigsbarg to’n „König in Preußen“ hett krönen laten. He kreeg as König en nee Nummer: Ut Frederik III. vun Brannenborg is he denn to Frederik I. vun Preußen wurrn. Düsse nee Staat hett de ganzen Länner tohopenfaat, de bit dorhen vun dat Huus Hohenzollern bloß man in en lose Personalunion regeert wurrn weern. In de Geschichtswetenschop weert düsse Länner Brannenborg-Preußen nömmt. Vör 1701 hefft bloß de Länner den Naam „Preußen“ harrt, de buten de Grenzen vun dat Hillge Röömsche Riek, twuschen Achterpommern un Kurland legen hefft.
Oostmiddeldüütsch is en hoochdüütsche Dialekt. Dat gifft de Formen Thüringisch, Obersächsisch, Nordobersächsisch, Schlesisch, Lausitzisch-Neumärkisch un Hochpreußisch. En Deel vun't Südmärkische is dat Berlinerische. Oostmiddeldüütsch wörr ok in Oostpreußen snackt, in de hochpreußische Form, mehrst Ermländisch. Ludwig Erich Schmitt (Hrsg.): Germanische Dialektologie. Franz Steiner, Wiesbaden 1968, S. 143 Disse Artikel is man blots en Stubben. Du kannst Wikipedia helpen un em verbetern.
De Bundsautobahn 553 (Afk.:BAB 553 oder ok A 553) is en regionale Autobahn in Noordrhien-Westfalen mit en Samtläng vun 13 km. Plaant weer de A 553 toeerst ünner de Beteken A 533. De A 553 fangt an’t Autobahnkrüüz Bliesheim an as’n liekut Foortföhren vun de A 1 un verlöpt vun dor bit an den nöördlichen Rand vun Brühl. Se pedd in dit Rebeet an de Steed vun du Bundsstraat 51. De Plaan hett toeerst vörsehn, dat de Autobahn wieterboet warrn schüll bit ran an de A 4 in’n Süüden vun Köln. Nito weer ok en Dweerverbinnen na Oosten över den Rhien weg bit na de A 59 andacht. Beids steiht aver opstunns nich mehr op’n Plaan. De Verkehr in’n Süüden vun Köln löpt wieter över de stark belast B 51 dör Meschenich oder över de Tangente vun Brühl (L 150/Kerkrader Straat), de bit na de A 555 Köln-Bonn föhrt. Naue Streckenbeschrieven vun de A 553 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A
De Bundsautobahn 602 (Afk.:BAB 602 oder ok A 602) is en regionale Autobahn in Rhienland-Palz mit en Samtläng vun 10,5 km. De A 602 geiht an’n Verdelerkrink in Trier los un hett dor de Funkschoon, an’t Autobahndreeeck Moseldaal de A 1 an dat Stadtrebeet vun Trier antobinnen. Bit März 2007 weern de Anslussteden vun disse Autobahn noch nich mit Tallen utschilldert – anners de meisten annern Anslussteden in Düütschland. De Anslussteed Longuich billt tosamen mit dat Autobahndreeeck Moseldaal en enkelten Autobahnknutten. Se warrt dorüm jümmer tosamen utschillert. De 800 m lange Hangbrüch an en Felsen dicht bi de Mosel bi Schweich langs is 2006 mit veel Opwand nee maakt worrn. Naue Streckenbeschrieven vun de A 602 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A
Sandbossel is en Oort un Gemeen in de Samtgemeen Sürsen in’n Landkreis Rodenborg (Wümm). In de Gemeen leeft 796 Inwahners (Stand 31. Dezember 2022). De Gemeen Sandbossel billt den Noordwest-Tippel vun de Samtgemeen un warrt na’n Noorden vun de Eenheitsgemeen Bremervöör begrenzt un na’n Westen to vun de Eenheitsgemeen Gnarrenborg. In’n Süüdoosten slutt sik de Gemeen Sürsen an. Sandbossel liggt an’n Rand vun’t Oostdaal in en veelsietig Landschop, de to’n groten Deel vun Rad- un Wannerweeg opslaten is. Dorto höört ok en poor Rebeden, de as Landschopsschuulrebeden utwiest sünd. De Oost verlöpt dör de Gemeen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. In verleden Tieten hett Sandbossel eenfach blots Bossel heten. De Naam bedüüdt Burensteed (-bossel). Sandbossel leeg an een vun de Hööftövergäng över de Böveroost un weer vun 1545 bit 1800 lang en Adelssitt mit dat Goot Bossel, dat ok „Eddelhoff“ nöömt weer. Ok Mintenborg weer fröher en Eddelhoff. De Naam kummt vun Münd, Münte, en korte Form vun Mundolf. Dat weer ok mööglich, dat Mintenborg en Sitt vun de Familie vun Müntenstede weer, de siet 1230 opduukt. De Naam
Disse Artikel is man blots en Stubben. Du kannst Wikipedia helpen un em verbetern. Anklam is ene Hansestadt mit 15.000 Inwahners in Mekelnborg-Vörpommern. Sei lieggt in' Landkreis Vörpommern-Griepswoold. Anklam weer inst Deel vun de swedsche Kolonie Vörpommern. Annere Hansestäder in Vörpommern sünd Griepswoold un Stralsund. Otto Lilienthal (1848–1896), Erfinner un Flugpionier, Broder von Gustav Lilienthal Gustav Lilienthal (1849–1933), Bumeester, Erfinner un Sozialreformer, Broder von Otto Lilienthal Heinrich Hannover (* 1925), Advokaat un Schrieversmann Günter Schabowski (* 1929), Politiker bi de SED Rüdiger Joswig (* 1949), Schauspeler un Synchroonsnacker Judith Zander (* 1980), düütsche Schrieverin Matthias Schweighöfer (* 1981), Schauspeler
De Bundsautobahn 352 (Afk.: BAB 352 oder ok A 352) is en öörtliche Autobahn in Neddersassen mit en Samtläng vun 18 km. De A 352 verlöpt in dat Rebeet nöördlich vun Hannober un verbinnt dor de A 7 mit de A 2. Een kann vun de A 7 ut aver blots op de A 352 opföhren, wenn een vun Hamborg kummt. Annersrüm kann een blots vun de A 2 opföhren wenn man ut Richt vun Düörpm kummt. In de beiden gegensetten Fohrrichten gifft dat keen Opfohrten. De hauptsächliche Opgaav vun de A 352 is, dat Autobahnkrüüz Hannober-Oost woneem sik de beiden groten Autobahnen 2 un 7 draapt, to entlasten, vun wegen dat se den Verkehr twüschen Noorden un Westen opfangen deit un ruchweg söven Kilometer afkört. De Utfädeln liggt an de A 2 nipp un nau achter de Anslussteed Hannober/Herrenhusen. Dormit binnt se ok den hannoberschen Westgauweg un dormit ok de Bundstraten 6 un 3 direkt an de A 7 in Richt Noorden an. Butendem deent dat Autobahnstück ok to’n Verdelen vun’n Verkehr. Langenhagen in’n Noorden un de Weedmark, as ok de Flaaghaven Hannober-Langenhagen warrt so an dat Autobahnnett anslaten. Över de kumplett högenfre’e süüdliche Anslussteed na de Flaaghavenstraat B
Allefelle is en Hansestadt an de Leine in den Kreis Hilmessen in’t Söden vun Neddersassen mit 23.000 Inwahners. De Stadt hett welke kunsthistorisch wichtige Buwarken, t.B. de Latienschool vun 1610, dat Roothuus vun 1586 un de lutheersche Kark St. Nikolai. Disse Artikel is man blots en Stubben. Du kannst Wikipedia helpen un em verbetern.
V for Vendetta (op Platt so veel as „V för Vendetta“) is de Verfilmen vun den glieknöömten Comic vun Alan Moore un David Lloyd ut dat Johr 2006. De weltwiete Filmstart weer an’n 16. März 2006. De Film speelt in en dystoopsch London in de tokamen Tiet. De Protagonist vun den Film is V, en maskeerten Freeheitskämper, de in’n Kamp gegen den autoritären Staat gliektietig ok sien persönliche Afreken verfolgt un en sellschopplich un politisch Ümstörten vörbereidt. De Naam vendetta is dat italieensche Woort för Afreken op’t Blood In dat totalitär föhrte Grootbritannien warrt Dissidenten un Homosexuelle ünnerdrückt. Beherrscht warrt de Sellschopp vun faschistisch Gedankengoot un Zensur. Se steiht ünner de vullstännigen Kontroll vun de bannig starken Medien, de vun de Landsherrschop bestimmt warrt. De Regeeren hett en autokraatschen Föhrer, de sik religiöse Inszeneeren deenbor maakt: Grootkanzler un Noordfüer-Parteibaas Adam Sutler. Disse Regeerensform hett sik dörsetten künnt, vun wegen dat dat en nuklearen Kunflikt in Europa un Asien geven hett un in de USA en Börgerkrieg herrscht. Sutler hett verspraken, dat disse Tostännen in Grottbritannien nich tolaten warrt un dorför is he wählt worrn. Man, en unbekannten maskeerten Mann, de sik sülvst V nöömt, weddersett sik. He bringt hoge Liddmaten
Attendorn is ene Hansestadt in’n Kreis Olpe in’t Suerland. In’t Middelöller geev dat hier twee grote Handelsweeg. Attendorn weer in de Hansetied in’t Kurkölnisch Suerland. Attendorn hett in sien Rebeet de Biggesee. Disse Artikel is man blots en Stubben. Du kannst Wikipedia helpen un em verbetern. Attendorn. Mehr Biller, Videos oder Audiodateien to’t Thema gifft dat bi Wikimedia Commons.
Alexander VIII. (* 22. April 1610 in Venedig; † 1. Februar 1691 in Rom), mit börgerlich Naam Pietro Vito Ottoboni, weer van 1689 bit 1691 Paapst. Paapst Innozenz X. hett Pietro Ottoboni to’n Kardinal ernennt, later henn wurr he Bischop vun Brescia un Datarius in Rom. An’ 6. Oktober 1689 wurr de verseerte Karkenjurist mit de Stütt vun König Ludwig XIV. to’n nee Paapst wählt as Nahfolger vun Innozenz XI.. He hett dornah 1690 Avignon un Venaissin an den Karkenstaat torüch geven. Alexander VIII. hett wiels sien Pontifikat de an Handschriften riek Bibliothek vun Königin Christine vun Sweden för den Vatikan erwurben. In de Fraag vun de Gallikanischen Artikel geev de Paapst nich nah. He hett den franzööschen Gallikanismus in dat Johr 1690 mit de Konstitutschoon Inter multiplices veroordeelt. Alexander VIII.. Mehr Biller, Videos oder Audiodateien to’t Thema gifft dat bi Wikimedia Commons. Indrag to de Person in dat Biograafsch-Bibliograafsch Karkenlexikon (hoochdüütsch) Familie Ottoboni
Disse Artikel is man blots en Stubben. Du kannst Wikipedia helpen un em verbetern. Bulgarien (Република България) is en Republiek, de in’n Süüdoosten vun Europa liggt. Navers sünd Rumänien, Serbien, Noordmakedonien, Grekenland un de Törkie. De Hööftstadt is Sofia. Dor leevt hüdigendags (2021) 6.875.040 Inwahners up 110.994 km². Amtsspraak is Bulgarsch. De dominierende Barggrupp in Bulgarien heet Stara Planina. De Verfaten is demokraatsch. Sofia Plovdiv Warna Burgas Bulgarien. Mehr Biller, Videos oder Audiodateien to’t Thema gifft dat bi Wikimedia Commons. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen Staten in de NATO Albanien Albanien
Disse Artikel is man blots en Stubben. Du kannst Wikipedia helpen un em verbetern. Sankt Petersborg (russisch Санкт-Петербург Sankt Peterburg), vun 1914 bet 1924 Petrograd un vun 1924 bet 1991 Leningrad nöömt, is na Moskau de tweetgröttste Stadt vun Russland. Sankt Petersborg liggt in’n Noordwesten vun dat Land, nich wiet af vun Eestland un Finnland. De Stadt hett 4,9 Millionen Inwahners (2012). 1703 vun Peter den Groten grünnt. In Sankt Petersborg fungen de Revolutschoon vun 1905 bet 1907, de Februarrevolutschon un de Oktoberrevolutschon an. In den Tweten Weltorlog is de Stadt 29 Maanden lang vun düütschen Truppen belagert warrn. 2003 300-Johr-Fier Sankt Petersborg weer vun 1721 bet 1918 Hööftstadt vun Russland. In den Eersten Weltkrieg weer de Naam för de Russen to düütsch, un so weer de Naam 1914 na Petrograd russifizeert. Dree Daag na den Dood vun Wladimir Iljitsch Lenin weer de Stadt 1924 denn Leningrad nöömt. Na dat Enn vun de Sowjetunion in’t Johr 1991 hebbt de Inwahners vun de Stadt över den Naam afstimmt un 54 % weren dorför, den olen Naam trüchtokriegen. Un so heet de Stadt vundaag wedder Sankt Petersborg. Blots de Provinz, wo St. Petersborg binnen liggt, heet jümmers noch Leningradskaja Oblast. Sankt Petersborg